CELEX: 32015R0612
Language: lt
Date: 2015-04-20 00:00:00
Title: 2015 m. balandžio 20 d. Tarybos reglamentas (ES) 2015/612, kuriuo iš dalies keičiamas Reglamentas (EB) Nr. 314/2004 dėl tam tikrų ribojančių priemonių Zimbabvei

21.4.2015   
            
            
               LT
            
            
               Europos Sąjungos oficialusis leidinys
            
            
               L 102/1
            
         TARYBOS REGLAMENTAS (ES) 2015/612
   2015 m. balandžio 20 d.
   kuriuo iš dalies keičiamas Reglamentas (EB) Nr. 314/2004 dėl tam tikrų ribojančių priemonių Zimbabvei
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 215 straipsnį,
   atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
   kadangi:
   
               (1)
            
            
               Sąjungos priemonės, kuriomis įgyvendinamas Tarybos sprendimas 2011/101/BUSP (1), įskaitant tam tikrų fizinių ar juridinių asmenų, subjektų ir organizacijų lėšų ir ekonominių išteklių įšaldymą, yra nustatytos Tarybos reglamente (EB) Nr. 314/2004 (2);
            
         
               (2)
            
            
               Reglamento (EB) Nr. 314/2004 IV priede išvardyti asmenys ir subjektai, kurių lėšų ir ekonominių išteklių įšaldymas yra laikinai sustabdomas pagal tą reglamentą;
            
         
               (3)
            
            
               2015 m. vasario 19 d. Taryba priėmė Sprendimą (BUSP) 2015/277 (3), kuriuo ji iš Sprendimo 2011/101/BUSP I ir II priedų išbraukė penkių mirusių asmenų vardus ir pavardes;
            
         
               (4)
            
            
               ta priemonė patenka į Sutarties dėl Europos Sąjungos veikimo taikymo sritį, todėl jai vykdyti būtina imtis reguliavimo veiksmų Sąjungos lygmeniu, siekiant visų pirma užtikrinti, kad ekonominės veiklos vykdytojai visose valstybėse narėse ją taikytų vienodai;
            
         
               (5)
            
            
               2015 m. vasario 19 d. Komisijos įgyvendinimo reglamentu (ES) Nr. 2015/275 (4) penkių mirusių asmenų vardai ir pavardės išbraukti iš Reglamento (EB) Nr. 314/2004 III priedo;
            
         
               (6)
            
            
               todėl Reglamento (EB) Nr. 314/2004 IV priedas turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 314/2004 IV priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Liuksemburge 2015 m. balandžio 20 d.
      
         
            Tarybos vardu
         
         
            Pirmininkė
         
         F. MOGHERINI
      
   
   
      (1)  2011 m. vasario 15 d. Tarybos sprendimas 2011/101/BUSP dėl ribojamųjų priemonių Zimbabvei (OL L 42, 2011 2 16, p. 6).
   
      (2)  2004 m. vasario 19 d. Tarybos reglamentas (EB) Nr. 314/2004 dėl tam tikrų ribojančių priemonių Zimbabvei (OL L 55, 2004 2 24, p. 1).
   
      (3)  2015 m. vasario 19 d. Tarybos sprendimas (BUSP) 2015/277, kuriuo iš dalies keičiamas Sprendimas 2011/101/BUSP dėl ribojamųjų priemonių Zimbabvei (OL L 47, 2015 2 20, p. 20).
   
      (4)  2015 m. vasario 19 d. Komisijos įgyvendinimo reglamentas (ES) Nr. 2015/275, iš dalies keičiantis Tarybos reglamentą (EB) Nr. 314/2004 dėl tam tikrų ribojančių priemonių Zimbabvei (OL L 47, 2015 2 20, p. 15).
   
      PRIEDAS
      Reglamento (EB) Nr. 314/2004 IV priede iš skirsnio „I. Asmenys“ išbraukiami šių fizinių asmenų vardai ir pavardės:
      I.   Asmenys
      
                   
               
               
                  Vardas, pavardė (ir kiti vardai)
               
            
                   
               
               
                  Chindori-Chininga, Edward Takaruza
               
            
                   
               
               
                  Karakadzai, Mike Tichafa
               
            
                   
               
               
                  Sakupwanya, Stanley Urayayi
               
            
                   
               
               
                  Sekeremayi, Lovemore
               
            
                   
               
               
                  Shamuyarira, Nathan Marwirakuwa